《先君与叔父试制策各携一端砚外孙文骥藏其一过藏其一名贤良砚》
宋代·苏过

两翁出蜀时，不携一束书。朅来奉大对，昧死排奸谀。

谏官与御奉，钳口惭青蒲。翁登鸾台上玉堂，论恩献纳在帝旁。

居夷渡海不汝置，险阻艰难曾备尝。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。